GiliGold/VAD_KnessetCorpus huggingface dataset:
דב חנין: אנשים הולכים לקלפי ובוחרים את הנציגים שלהם.
דב חנין: כשאין בחירות זה יוצא מן הכלל.
דב חנין: אבל פה בחריש זה כבר נעשה למציאות קבועה.
דב חנין: עם ההארכה החדשה אנחנו מגיעים ל-7 שנים בלי בחירות, ולדעתי זה דבר שלא עולה על הדעת.
דב חנין: אני שואל את עצמי האם - -
דב חנין: 7 שנים מ-2006, אני לא מדבר מתחילת ההקמה.
דב חנין: שבע שנים בלי בחירות זו מציאות שלא יכולה לעמוד בקנה אחד עם הרעיון הבסיסי של דמוקרטיה ושל זכותם של אנשים לבחור את נציגיהם ולנהל את עצמם.
דב חנין: אני קורא את הנתונים שמשרד הפנים הביא ומבין שהמקום מאוזן מבחינת תקציבית.
דב חנין: אין גירעון.
דב חנין: אין את אותם דברים שבגללם המדינה בדרך כלל באה ואומרת: "יש קטסטרופה, המקום מתמוטט, אין לנו ברירה, אנחנו צריכים ועדה ממונה או ועדה קרואה".
דב חנין: פה אין.
דב חנין: הכול מאוזן, החשבונות מאוזנים, ואין שום סיבה אמיתית להאריך את הוועדה הממונה הזאת.
דב חנין: לכן, אדוני היושב ראש, אני חושב שחיוני לתת לתושבי קציר חריש את הזכות הדמוקרטית שלהם – כמו כל אחד במדינת ישראל – לבחור את הנציגים שלהם.
דב חנין: אני חייב להעיר עוד שתי הערות.
דב חנין: הערה ראשונה זה העניין של הכבוד לוועדה.
דב חנין: הרי היינו ב"סרט" הזה, אני זוכר את הדיון הזה, אפילו חלק מהאנשים אני זוכר.
דב חנין: היה ויכוח, הגענו לפשרה על דעת הוועדה ועל דעת האורחים והנציגים.
דב חנין: אם לא מכבדים הסכמים ופשרות, אז לאן בכלל אנחנו הולכים?
דב חנין: אני, אגב, לא התלהבתי מהפשרה ההיא, אני מודה בפניכם, חשבתי גם אז שצריך בחירות.
דב חנין: אבל הלכנו כולנו, חברי הוועדה, מתוך רצון טוב ואמרנו: "בסדר, פשרה אחרונה, נגמור עם זה".
דב חנין: אבל אם הסכמים הם לא הסכמים ופשרות הן לא פשרות, לאן אנחנו מגיעים?
דב חנין: דבר שני, אדוני היושב ראש, אני זוכר דיון שהיה בוועדה הזו לפני שנתיים ימים.
דב חנין: הדיון הזה גם עסק בוועדה קרואה.
דב חנין: הוא עסק בוועדה קרואה שתפקדה רק שנתיים, בעיר ערד.
דב חנין: שם ראש הוועדה הקרואה היה רואה החשבון גדעון בר-לב.
דב חנין: אנחנו שמענו איזה נפלאות הוא עושה, וכמה הוא עובד טוב.
דב חנין: הוא כיהן שנתיים ואמר: "אני רוצה עוד קצת זמן".
דב חנין: אבל בא משרד הפנים - -
ניצן הורוביץ: הוא לא היה מהמפלגה הנכונה.
דב חנין: - - אנחנו חייבים דמוקרטיה.
דב חנין: אי אפשר.
דב חנין: שנתיים האיש יושב בתור ועדה קרואה.
דב חנין: אני מכיר את ניסים דהן בתור בן-אדם מוכשר, אבל אם הדברים שנאמרו על מר בר-לב נכונים, הם נכונים גם למקרה הזה.
דב חנין: נקודה אחרונה – לתושבי המקום יש טענות מאוד קשות.
דב חנין: אני לא מכיר את הפרטים, אבל אני מציע שאדוני היושב ראש ישמע את הטענות שלהם, כי יש להם טענות מאוד קשות על התפקוד.
דב חנין: במצב כזה להאריך את הכהונה זה בכלל לא מתקבל על הדעת.
אמנון כהן: רק לתקן: אלה שהשתתפו בדיון הקודם אמרו שניתן את הזמן לראשון בינואר 2012, אבל אם יהיו מסקנות אחרות, נביא את הנושא הזה שוב לדיון.
אמנון כהן: והנה הדיון הגיע.
אמנון כהן: חבר הכנסת דב חנין, אני פשוט מתקן את דבריך.
אמנון כהן: בדיון הקודם אמרת שכבר לא אמרו - - - כרגע ההחלטה שאנחנו מבקשים שהבחירות ייערכו בראשון בינואר 2012, ואם יהיה שינוי ויהיו בדיקות אחרות, אז נדון בזה עוד פעם.
אמנון כהן: זה המצב כרגע.
אמנון כהן: כרגע יש פה שינוי - - -
דב חנין: אדוני צודק בהחלטה הפורמלית.
דב חנין: אבל ההבנה שהייתה לנו מסביב לשולחן, אני אומר את זה מתוך זיכרון, שזו הארכה אחרונה.
דב חנין: הדמוקרטיה תחזור גם לחריש.
אמנון כהן: מי בעד ההחלטה של הארכת תוקף הבחירות בחריש קציר?
קריאות: בעד מה?
אמנון כהן: בעד ההחלטה לדחות את מועד הבחירות.
אמנון כהן: מה שמבקש משרד הפנים.
אריה ביבי: אני רוצה להגיד משהו - - -
אמנון כהן: שנייה שנייה.
אמנון כהן: אני לא מצביע, רק נימוק.
אמנון כהן: מי זה משה כחלון , נציג קציר?
קריאות: רגע, מה זה נציג קציר.
קריאות: הוא לא נציג קציר.
משה כחלון: אני נציג קציר.
משה כחלון: אני אציג את עצמי.
משה כחלון: אני לא צריך את העזרה של אף אחד מכם.
משה כחלון: שבו בשקט.
משה כחלון: אני תושב קציר 16 שנה.
משה כחלון: גילוי נאות: אני גם עובד במועצה המקומית קציר חריש.
משה כחלון: אני נציג התושבים לא פחות מכל מי שנצמא פה ביחד.
קריאות: אתה לא נציג.
משה כחלון: אם להתייחס לטענה של חבר הכנסת דב חנין לגבי החלטת הוועדה האחרונה שהייתה – ההחלטה הייתה לבחון את הנושא ב-2012 מחדש.
משה כחלון: אני רוצה שנבין דבר מאוד פשוט: המועצה המקומית קציר חריש עברה קטסטרופה מוניציפאלית בשש השנים האחרונות שאנחנו מדברים עליהן.
משה כחלון: מר ניסים דהן - -
דב חנין: שהיא ועדה ממונה.
דב חנין: היא ועדה ממונה.
משה כחלון: אני אשלים הכול חבר הכנסת דב חנין.
משה כחלון: תאמין לי שאני אגיד את הכול ולא אסתיר אפילו רבע - - - ניסים דהן ממלא את תפקידו כמעט 4 שנים.
דב חנין: כמה מהן השנים של הקטסטרופה?
אמנון כהן: חבר הכנסת דב חנין, תן לו להתבטא.
דב חנין: הוא אמר שהייתה קטסטרופה.
משה כחלון: הייתה קטסטרופה של שבע שנים כמעט שאנחנו מתמודדים - - -
אמנון כהן: למה אתה חושב שטוב להאריך את התקופה הזאת?
משה כחלון: אני מדבר גם כתושב וגם כאחד מתוך המערכת, מה שרואים מבפנים לא רואים מבחוץ.
משה כחלון: אתה מכיר את הפתגם הזה.
משה כחלון: אני אומר לך שהמועצה המקומית תקרוס.
משה כחלון: אני נותן לה לא יותר מחודשיים והיא תיהפך להיות עצמאית היום.
משה כחלון: אני מוכן להפנות את כל תשומת לבכם לנושא של ירוחם, של עמרם מצנע, שהיה שם 5 שנים ועשה את העבודה הכי טובה בעולם.
משה כחלון: כולם אומרים את זה.
משה כחלון: איך שהוא עזב את תפקידו - - -
אבישי ברוורמן: להגיד לך למה?
אבישי ברוורמן: בגלל שמצנע עזב ירוחם קרסה - - -
משה כחלון: העניין הוא שכאשר יש ועדה קרואה ליישוב קטן כמו שלנו, שאין לו הכנסות עצמיות גדולות - -
אמנון כהן: אתה חושב שזה טוב להאריך?
משה כחלון: מאוד.
משה כחלון: אנחנו פעם אחת צריכים להשלים את הבנייה של העיר חריש.
משה כחלון: זה הפתרון שכבר 5 שנים הולכים אליו.
משה כחלון: פעם שנייה, התחלנו לעשות פרויקטים מניבי הכנסה למועצה, שיסתיימו בערך בעוד שנתיים- שנתיים וחצי.
משה כחלון: אז המועצה תהיה קצת יותר עצמאית ופחות נטל על משרד הפנים והמדינה.
משה כחלון: אני חושב שאנחנו צריכים להיות עצמאים וחזקים ולהמשיך במסלול הזה, במיוחד באזור הטופוגרפי שאנחנו חיים בו.
קריאה: כבודו מבין שהוא מקבל משכורת ולכן הוא מדבר ככה.
אמנון כהן: חשב מלווה של משרד הפנים, מקצועית אני רוצה לדעת מה טוב ליישוב?
שלמה רייך: שלמה רייך, חשב מלווה מטעם משרד הפנים.
שלמה רייך: עד סוף שנת 2008 היישוב היה במצב של הידרדרות כלכלית.
שלמה רייך: הגירעונות הלכו ונצברו.
שלמה רייך: ב-2008 עוד היה גירעון בהיקף של למעלה מ-5 אחוזים מהתקציב השוטף.
שלמה רייך: אני מדבר על גירעון שוטף.
שלמה רייך: החל מ-2009, יחד עם הוועדה הממונה בראשותו של נסים דהן, התחלנו לעשות פעילויות אמיתיות להבראה.
שלמה רייך: לא רק הבאת כספים, אלא הטמעת נוהלי עבודה, סדרי עבודה, נורמות עבודה נכונות שלא היו קיימות במועצה.
אמנון כהן: כבודו, מבחינה מקצועית זו החלטה נכונה?
שלמה רייך: שנייה, אני רוצה להסביר למה.
שלמה רייך: התחיל תהליך של הבראה אמיתית במועצה.
שלמה רייך: ב-2009 היה איזון, ב-2010 כבר היה עודף, ב-2011 אנחנו גם צופים עודף.
שלמה רייך: כל זה נובע - -
יצחק צימט: למה לא רואים את העודף הזה ברחובות?
שלמה רייך: כל זה נובע מהתהליכים.
שלמה רייך: חלק מהעודף כמובן קיים והולך לצמצום הגירעון המצטבר מהעבר.
שלמה רייך: לכן אי אפשר לשפוך אותו גם לרחובות וגם לגירעון.
שלמה רייך: הגירעון המצטבר הולך ומצטמצם בגלל הפעילות הזאת, שגורמת לעודף תקציבי - -
קריאות: באמת?
קריאות: נתונים שקריים.
שלמה רייך: יחד עם זה יש פעילות רבה ביישוב.
שלמה רייך: אני רואה אותה.
קריאות: שקר.
קריאות: אתה לא גר ביישוב.
אמנון כהן: חבריי, מי שיפריע, אני אוציא אותו החוצה.
אמנון כהן: אדוני, אף אחד לא מפריע.
משה כחלון: מי שמשקר זה אתם.
קריאה: תמיד אפשר לבוא ולראות בעיניים.
קריאה: טוב מראה עיניים.
שלמה רייך: תנופה של הבראה.
שלמה רייך: אסור לעצור אותה.
שלמה רייך: התהליך עוד לא נגמר.
שלמה רייך: עוד לא הוטמעו כל הנהלים.
אמנון כהן: אם יהיו בחירות בינואר, מה זה יפריע?
שלמה רייך: צריך להמשיך לעבוד בלי לחצים פוליטיים של מועצה ממונה.
ניצן הורוביץ: אבל המועצה היא פוליטית.
ניצן הורוביץ: המועצה היא פוליטית.
ניצן הורוביץ: זה שורש העניין.
שלמה רייך: בלי מועצה שנתונה ללחצים פנימיים כאלה ואחרים, שמשפיעה גם על עובדים.
שלמה רייך: צריך לבנות איזושהי מערכת אובייקטיבית מקצועית לחלוטין במועצה, וזה מה שנעשָה.
שלמה רייך: אם לא ימשיכו עם זה לפחות עוד שנתיים, אני לא בטוח שנזכה לסוף התהליך.
אמנון כהן: חבר הכנסת אריה ביבי, בבקשה.
אריה ביבי: אדוני היושב ראש, מכובדיי, אנחנו יושבים פה בשם הדמוקרטיה.
אריה ביבי: אין ספק.
אריה ביבי: כתוצאה מכמה דברים, אנחנו כולנו צריכים להצביע לבחירות בכל מקום שמגיעה העת.
אריה ביבי: אבל יש כמה דברים שצריך לשקול: אם אנחנו הולכים היום לעשות בחירות – זה טוב לתושבים או לא טוב?
ניצן הורוביץ: אולי הם יקבעו בעצמם.
ניצן הורוביץ: הם יכולים לקבוע בעצמם.
ניצן הורוביץ: זה מה שאומר 'בחירות' – שהם צריכים לקבוע בעצמם.
אריה ביבי: תן לי.
אריה ביבי: אני קצת יותר מבוגר ממך, חוץ מזה שאני חבר כנסת יחד איתך.
אריה ביבי: יש לי קצת ניסיון, אני הייתי ממונה בלוד.
אריה ביבי: מה שאני רוצה לומר זה שאם המועצה מתפקדת היום טוב בראשותו של מר ניסים דהן, אבל עם זאת אנחנו חייבים לחשוב על מישהו שצריך לקחת את הדבר הזה בצורה דמוקרטית.
אריה ביבי: אני כן הייתי חושב על מצב של פשרה.
אריה ביבי: לא מפני שאני רוצה להתפשר, חבר הכנסת ניצן הורוביץ.
אריה ביבי: אני לא רוצה להתפשר.
אריה ביבי: אני אומר מצב להכין את היישובים האלה לבחירות.
אריה ביבי: ותאמין לי, מצב להכין את אנשים לבחירות, זה אי אפשר לקבוע להם מהיום לינואר 2012, זה מוקדם - -
ניצן הורוביץ: אבל הוא כבר נמצא 5 שנים בתפקיד.
אריה ביבי: אז איפה היינו 5 שנים?
אריה ביבי: ההצעה שלי היא נובמבר 2012, וזה מועד אחרון.
אריה ביבי: שלא יבואו לפה עוד פעם, כי כבר באו לפה ואנחנו הארכנו.
אריה ביבי: נובמבר 2012, להכין את היישוב בצורה מסודרת, משרד הפנים – יש לו זמן.
אריה ביבי: דיברתי עם מר עמרם קלעג'י, ומשרד הפנים - -
עמרם קלעג'י: 2013.
אריה ביבי: אני דיברתי, לא אתה.
אריה ביבי: אתה שתקת.
עמרם קלעג'י: אני הצעתי.
אמנון כהן: הוא הציע 2013.
אריה ביבי: אני יודע מה הוא הציע.
אריה ביבי: אני אומר 2012, ואני חושב שמשרד הפנים יחד עם המנכ"ל – שאני מכיר אותו והוא עושה עבודה טובה – יכינו את היישובים האלה בצורה מסודרת.
אריה ביבי: שהכול יעבור בצורה מסודרת לגוף הנבחר.
אריה ביבי: תנו להם את השנה הזו על מנת להתארגן כמו שצריך.
אריה ביבי: אני חושב שלקבוע להם היום ללכת לבחירות בינואר זה דבר שאי אפשר לעשות אותו וגם אי אפשר להיערך לבחירות כמו שצריך.
אמנון כהן: חבר הכנסת ניצן הורוביץ, בבקשה.
ניצן הורוביץ: תשמעו, דמוקרטיה זה באמת דבר מטריד – צריך לשאול אנשים; לתת להם זכויות; אחד אומר ככה; אחד אומר ככה.
ניצן הורוביץ: יותר טוב פקיד מנוסה כמוך שיחליט בשבילם מה טוב להם ומה רע להם.
ניצן הורוביץ: בכלל, למה רק בקציר?
ניצן הורוביץ: אפשר גם בתל-אביב או ירושלים.
ניצן הורוביץ: אתם הרי יודעים יותר טוב מכל אחד אחר.
ניצן הורוביץ: אלא שיש לנו שיטה, וקוראים לה 'דמוקרטיה', ובדמוקרטיה הזאת צריך לתת לעם את הזכות.
ניצן הורוביץ: יש מקרים קיצוניים שבהם אפשר לקחת את הזכות הזאת, שהיא הזכות הכי בסיסית שלנו כאזרחים, ולתת אותה לפקיד.
ניצן הורוביץ: אבל זה חייב להיות מוגבל בזמן ומוגבל למצבים קיצוניים.
ניצן הורוביץ: מיציתם את העניין לגבי קציר חריש.
ניצן הורוביץ: אחרי 5 שנים שמיניתם פקיד, מיציתם את היכולת למשוך את זה הלאה.
ניצן הורוביץ: ובמקביל, באופן ברור, אדוני, עכשיו בבית המשפט העליון הם מגישים בג"ץ.
ניצן הורוביץ: כי אין עילה יותר טובה מזו לבג"ץ.
ניצן הורוביץ: אז אם פה זה לא ילך, בבג"ץ זה ילך.
אבישי ברוורמן: הוגש הבוקר בג"ץ.
ניצן הורוביץ: כי אני לא רואה איך המדינה תתמודד עם העניין הזה.
אמנון כהן: בג"ץ לא פה.
אמנון כהן: שם.
אמנון כהן: אבל בג"ץ שם, לא פה.
אמנון כהן: יש הפרדת רשויות.
קריאות: אני הגשתי אותו.
ניצן הורוביץ: פה אפשר להביא קומבינה פוליטית כי פה זו כנסת עם פוליטיקאים.
ניצן הורוביץ: אני מקווה שבבג"ץ קומבינה פוליטית לא תעבור.
ניצן הורוביץ: הרי מה כל המטרה במהלך הזה?
ניצן הורוביץ: להכשיר את ההקמה של חריש כעיר לחרדים בלבד.
ניצן הורוביץ: לא צריך פה יותר מדי תאוריות – המטרה שלכם היא להכשיר את חריש כעיר לחרדים בלבד ולכן אתם תאריכו את זה עד שתשלימו את המטרה.
אמנון כהן: 20 שנה זה עומד שם לחילוניים ולא זז כלום.
אמנון כהן: הייתי בסיור שם, במקרה.
אמנון כהן: 20 שנה התשתיות מוכנות, מתקופתו של אריק שרון, עברתי לשם – לא בא אף אחד, לא בא אף אחד.
קריאות: אנחנו - - -
ניצן הורוביץ: אני הייתי בחריש, הסתכלתי וראיתי איך נראים הרחובות.
אמנון כהן: נו, אז?
ניצן הורוביץ: ראיתי בדיוק את הטיפול של המועצה שם.
ניצן הורוביץ: והוא לא טיפול טוב.
ניצן הורוביץ: יש כאן עניין אחד שהוא עניין של דמוקרטיה ושל זכות יסוד אצלנו.
ניצן הורוביץ: דבר שני, הקמת העיר החרדית תוך חוסר התחשבות מוחלט באנשים שגרים שם.
ניצן הורוביץ: דבר שלישי, לגבי עצם תפקוד המועצה.
ניצן הורוביץ: גם אם נשים בצד את הדמוקרטיה ואת הסיפור של העיר החרדית – שיש עם כל הדברים האלה בעיות איומות – עצם תפקוד המועצה, וגם זו טענה של התושבים, איננו תקין.
ניצן הורוביץ: היא לא מתפקדת ולא נותנת את השירות.
ניצן הורוביץ: אדוני, אבל זה חשוב.
ניצן הורוביץ: כי אפילו אם אני מתעלם מהפיל הענק הזה שנמצא פה בחדר ונקרא 'העיר החרדית חריש', עצם התפקוד של המועצה בראשות מר ניסים דהן איננו תקין.
ניצן הורוביץ: הגיע הזמן לתת לתושבים לנהל את חייהם בעצמם.
קריאות: - - - - - -
אורי מקלב: חבר הכנסת ניצן הורוביץ, אל תזרוק סתם.
ניצן הורוביץ: חבר הכנסת אורי מקלב, אני הייתי וראיתי במו עיניי.
ניצן הורוביץ: ראיתי.
ניצן הורוביץ: אם לא הייתי רואה, לא הייתי אומר.
קריאות: אנחנו, תושבי - - -
אמנון כהן: שקט.
אמנון כהן: תדבר עכשיו איילת פישמן.
אמנון כהן: אנחנו, חברי הכנסת, צריכים לקבל החלטה.
אמנון כהן: אם אנחנו לא מקבלים את הבקשה של משרד הפנים, מקבלים החלטה אחרת.
אמנון כהן: החלטה אחרת אומרת שצריכות להיות בחירות בראשון לינואר 2012.
אמנון כהן: האם אתם ערוכים - -
אריה ביבי: אי אפשר.
אריה ביבי: אתה חייב 3 חודשים.
אמנון כהן: סליחה, אתה לא איש מקצוע.
אמנון כהן: אני רוצה לשאול את הגברת אילת פישמן.
אמנון כהן: היא אחראית במשרד הפנים על נושא הבחירות.
אמנון כהן: אתם נערכתם?
אמנון כהן: הפנקסים מוכנים?
דב חנין: אם לא נערכתם זו בעיה.
דב חנין: למה אתם לא מתייחסים להחלטות הכנסת?
דב חנין: איך לא נערכתם?
דב חנין: למה לא נערכתם?
שושי שמש: למה?
שושי שמש: האם זה מכוון?
קריאות: היא הנותנת.
קריאות: היא הנותנת - - -
אמנון כהן: עוד הפרעה אחת מהתושבים – כולם יצאו החוצה.
אמנון כהן: אני כבר חייב לסיים את הדיון.
אמנון כהן: אבל אני חייב לשמוע מבחינה מקצועית האם משרד הפנים או האחראית על נושא הבחירות ערוכים במקרה שנקבל החלטה אחרת.
אמנון כהן: את יכולה להגיד איפה אנחנו עומדים עם זה?
אילת פישמן: כן, בהחלט.
אילת פישמן: נכון לרגע זה, מועד הבחירות התקף הוא ינואר 2012.
אילת פישמן: לפי חוק הבחירות, תהליך הבחירות אורך 150 יום.
אילת פישמן: להבנתי אנחנו כבר בתוך ה-150 יום.
אילת פישמן: רק אציין שהפעולה הראשונה שאנחנו - -
דב חנין: אז למה לא נערכתם?
דב חנין: לא ייאמן.
דב חנין: פשוט לא ייאמן.
קריאות: למה לא נערכתם?
אילת פישמן: הפעולה הראשונה שאנחנו צריכים לעשות ביום ה-150 היא לשלוף פנקס בוחרים ראשונים ממרשם האוכלוסין.
אילת פישמן: זה לוקח דקה במחשב.
אילת פישמן: אם אנחנו נידרש לקיים את הבחירות בינואר, נוכל לקיים אותן.
אילת פישמן: עוד משפט אחד ברשותך, למרות שלא נשאלתי על זה, בהמשך לטיעון הדמוקרטי.
אילת פישמן: אנחנו דנים פה בנקודה אחת מתוך מכלול גדול יותר.
אילת פישמן: אנחנו דנים בשאלה האם להזיז או לא להזיז את מועד הבחירות.
אילת פישמן: המכלול הגדול מדבר על שניים.
אילת פישמן: אל"ף, הקמת העיר החרדית.
אילת פישמן: זו החלטת ממשלה, ואני לא מתווכחת איתה.
אילת פישמן: זה נתון מבחינתי.
אילת פישמן: בי"ת, הכוונה של המשרד להפריד את קציר ולהעביר אותה למועצה אזורית מנשה.
אילת פישמן: כלומר, אם אנחנו נקיים בחירות ביישוב קציר חריש כולו בינואר או אפילו נובמבר 2012 ומספר חודשים לאחר מכן שני שליש מהיישוב יצאו החוצה ויעברו למנשה – מה יהיה התוקף הדמוקרטי של אותה מועצה שתיבחר?
אילת פישמן: זו שאלה שגם צריך לשאול.
אמנון כהן: היועץ המשפטי של הוועדה - - - כרגע זו התייעצות של ועדה.
אמנון כהן: שר הפנים מבקש להתייעץ עם הוועדה, אבל אני לא שלם עם עצמי ורוצה לבדוק את הנתונים.
אמנון כהן: אני רוצה לבדוק דברים מבחינה משפטית.
אמנון כהן: אם אני מקיים דיון במועד אחר – מה יהיה התוקף?
אמנון כהן: גברת אילת פישמן אומרת שבמידה שבסופו של התהליך לא יהיו בחירות, יש לה אפשרות לשלוף את הנתונים.
אמנון כהן: מה קורה אם אנחנו לא מחליטים כלום?
אמנון כהן: מה קורה אם הוועדה לא ממליצה כלום לשר הפנים?
אמנון כהן: מבחינה משפטית, אנחנו רוצים לדעת כרגע אם מחליטים או לא מחליטים.
אמנון כהן: אם לא קיבלנו החלטה, לא קיימנו התייעצות, ואנחנו אומרים לשר הפנים שהוועדה לא אמרה את עמדתה – מה אתה עושה?
אמנון כהן: מה התהליך?
גלעד ארדן: הסעיף קובע שהשר רשאי לשנות את מועד הבחירות בהתייעצות עם ועדת הפנים.
גלעד ארדן: כמובן שאם ועדת הפנים התכנסה והתכנסה ולא הגיעה להחלטה, השר – אני מניח – יגיד בסופו של דבר: "פניתי לוועדת הפנים והיא לא אמרה את דברה.
גלעד ארדן: אני קיימתי את חובת ההתייעצות של עם הוועדה - -"
אמנון כהן: הוא יכול להחליט בלעדינו?
גלעד ארדן: אם הוועדה לא תקבל החלטה, אז הוא ייאלץ להחליט בלעדינו.
גלעד ארדן: השר גם יכול להחליט בניגוד להמלצות הוועדה.
אמנון כהן: אם אנחנו אמרנו אל"ף הוא יכול להגיד: "תודה רבה שאמרתם אל"ף אבל אני רוצה בי"ת"?
גלעד ארדן: כמובן שהוא צריך לתת משקל רב להחלטת הוועדה, אבל הסמכות לקביעה הסופית היא סמכות של השר.
גלעד ארדן: בכל אופן, כל עוד אין החלטה סופית של השר לגבי מועד הבחירות, החלטה שפורסמה ברשומות, משרד הפנים – מבחינת הפקידות – צריך להיערך לבחירות ולעשות את כל מה שצריך.
אבישי ברוורמן: לפי הראשון בינואר.
גלעד ארדן: לפי המועד שפורסם ברשומות, שהוא ינואר 2012.
אמנון כהן: חבריי, לא ידעתי שכל-כך הרבה אנשים יבואו.
אמנון כהן: הנושא כנראה חשוב.
קריאה: רק מראה לך שהם רוצים דמוקרטיה.
אמנון כהן: יש כאלה שרוצים, ויש כאלה שרוצים משהו אחר.
קריאות: אנחנו רוצים - - - בסוריה הדמוקרטיה - - -
אמנון כהן: שנייה אחת, שנייה אחת
אבישי ברוורמן: היו"ר אמנון כהן, אני רוצה את רשות הדיבור.
אמנון כהן: יש עוד 20 איש.
אמנון כהן: 20 איש.
קריאות: סליחה, תושבי קציר רוצים לדבר.
אמנון כהן: הסיכום של הישיבה הוא כך - - - אני חייב ללכת לדיון אחר.
אמנון כהן: אני מאחר כבר ברבע שעה.
קריאות: אבל תושבי קציר רוצים לדבר.
אמנון כהן: הסיכום של הדיון הוא כך - -
אבישי ברוורמן: היו"ר אמנון כהן, אתה לא מנהל את הדיון הזה בצורה דמוקרטית.
שושי שמש: סליחה כבודו - -
אבישי ברוורמן: פעם ראשונה שאתה לא נותן לחברי כנסת לדבר.
קריאה: אתה גם לא נותן לתושבים לדבר.
קריאות: זו אנטי דמוקרטיה.
אבישי ברוורמן: היו"ר אמנון כהן, אתה לא מתנהג בצורה דמוקרטית.
אבישי ברוורמן: פעם ראשונה שאני רואה אותך מתנהג ככה.
קריאות: יש פה 100 תושבים.
קריאות: אתה חייב לתת להם לדבר.
קריאה: יש כאן נציגים - - -
אמנון כהן: סליחה, סליחה.
אמנון כהן: אם אתם רוצים שכל אחד ידבר – ואני רוצה לכבד כל אחד ולתת לכל אחד לדבר – לא יהיה מצב שאחד ידבר והוא מיצה את עצמו וילך - -
אמנון כהן: סליחה, אף אחד לא מדבר עכשיו.
אמנון כהן: אני רוצה לשמוע את כולכם.
אמנון כהן: לעשות דיון יותר ארוך ולשמוע את כולם, לא שאחד מדבר ואחד לא מדבר.
אבישי ברוורמן: אנחנו באנו באמצע החג לירושלים ואין לך זמן עוד רבע שעה?
אמנון כהן: איזה רבע שעה – רק אתה מדבר רבע שעה.
אמנון כהן: רק אתה מדבר רבע שעה.
אבישי ברוורמן: אני חושב שההתנהגות שלך - - -
אמנון כהן: תודה רבה לך, תודה רבה.
קריאה: תן לפחות לנציג שלנו לדבר.
אמנון כהן: רבותיי, יש דיון המשך בנושא הזה.
אמנון כהן: המועד יתואם, יש זמן, הישיבה הזו נעולה.
אמנון כהן: אני פותח את הדיון של והגנת הסביבה.
אמנון כהן: הנושא הוא הצעת חוק לתיקון פקודת המשטרה (מס' 27) (הזדהות שוטר בעת פיזור הפגנה), התשע"א-2011 של חברי הכנסת אורי אריאל, חבר הכנסת דב חנין וחבר הכנסת ניצן הורוביץ.
אמנון כהן: הוועדה דנה בנושא הזה, העברנו לקריאה ראשונה, נכון?
אמנון כהן: אנחנו דנים בהכנה לקריאה שנייה ושלישית.
אמנון כהן: אני בכלל חושב שהחוק הזה מיותר.
אמנון כהן: כי לפי החוק, אני יודע שלשוטר בעת מילוי תפקידו צריך שיהיה תג.
אמנון כהן: כולם עונדים תגים.
אמנון כהן: זה מה שצריך להיות, למעשה.
דב חנין: זה מה שצריך להיות, אדוני היושב ראש, אבל לקראת הדיון אני העברתי לוועדה שני סרטים שצולמו במהלך הקיץ האחרון בתל-אביב.
דב חנין: אחד מהם, אגב, צולם במוצאי שבת, על פעולה של כוח משטרה בעת ההפגנה החברתית הגדולה שהייתה בכיכר רבין בתל-אביב שבה השוטרים ואנשי היס"מ לא נשאו תגים.
דב חנין: סרטון נוסף נוגע לאירוע שבו כוח משטרה התפרע – אני בוחר במילותיי בעדינות – בעת פיזור משמרת שהייתה מול עיריית תל-אביב כשפונו האוהלים.
דב חנין: שם כוח משטרה, כולל קציני משטרה בכירים מסתובבים בלי תגים עליהם.
דב חנין: כנראה, המשטרה לא מכירה את חוקי מדינת ישראל.
אורי אריאל: בוא נאמר שצריך מאמץ מיוחד לצלם סרט שכל השוטרים עם תגים.
אורי אריאל: אני לא צוחק.
דב חנין: אולי המשטרה פעם תציג סרט כזה.
דב חנין: "כולנו שחר איילון" הפך להיות סיסמה שאימצו מפקדי משטרת ישראל, לצערנו הרב.
דב חנין: בשטח.
דב חנין: אני מדגיש את זה.
אמנון כהן: אנחנו שומעים את ההערות של חברי הכנסת.
אמנון כהן: מצד אחד כמדינה, כבית מחוקקים אנחנו חייבים לתת את הגיבוי למשטרה, שיעמדו במשימות שהמדינה מטילה עליהם, ואנחנו גם צריכים לשמור עליכם ולתת לכם את הכלים להתמודד מול האתגרים.
אמנון כהן: מצד שני אנחנו צריכים את הרגישות שהכוח שניתן לשוטרי ישראל ולמפקדים, חס וחלילה, לא יהפוך יתר על המידה מבחינת אלימות, מבחינת שימוש בכוח מעבר למצופה.
אמנון כהן: כאשר יש לך את התג אז כולם יודעים מי עושה את העבודה ומי משתמש בכוח יתר, ואפשר גם להתלונן ולהגיע למח"ש או לכל גוף כזה או אחר או לשר.
אמנון כהן: כשמורידים את התג באילוץ כזה או אחר אנחנו נתקלים בבעיה בין ההתלבטות שחייבים לתת את הכוח למשטרה שתעשה את עבודתה על הצד הטוב ביותר במשימות לא פשוטות, ולפעמים אנשים מאוד עקשנים, לא רוצים לעזוב.
אמנון כהן: פה האמצע, המרכז, איך מאזניים בין הדברים.
אמנון כהן: כלומר אם הכול היה עובד כמו שצריך אם היינו שומרים על החוק הקיים, והשוטרים היו מזדהים השוטרים היו עושים את העבודה במתינות יתר, כלומר עומדים במגבלות שאפשר וגם עושים את המשימה.
אמנון כהן: אולי באמת קשה יותר כי יש משימות מסוימות שאולי צריך להסתיר את התג כי זה רגיש ועושים פעולה שבה תופסים עבריין ידוע ולא רוצים לחשוף את השוטרים שעושים את העבודה למען הציבור למיגור תופעת האלימות – כל נושא הגניבות או הברחות ודברים כאלה – לעומת הפגנות שבמדינה דמוקרטית רוצים להביע מחאה כזאת או אחרת – לפעמים זה מצד שמאל, לפעמים זה מצד ימין, זה לא משנה כרגע.
אמנון כהן: אבל פה אנחנו צריכים לראות את האיזון המתאים והראוי.
אמנון כהן: אנחנו דנו בהכנה לקריאה ראשונה והגענו להבנות.
אמנון כהן: הבנתי שההבנות האלה לא פותרות את הבעיה ורוצים להוסיף לאותם סעיפים הערה נוספת.
אמנון כהן: אני מציע שהמציעים יגידו מהם מבקשים.
אמנון כהן: אנחנו נתייעץ יחד איך נקדם את זה.
אמנון כהן: נשמע את המשרד שאמון, למעשה, לטפל בחקיקה הזאת, שהם צריכים להוציא את זה לפועל וגם להשתלב בתוך החקיקה ולחיות עם זה.
אמנון כהן: אני מקווה שנמצא את האיזון המתאים מצד אחד לשמור על החוק ומצד שני לתת להם את הכלים להתמודד עם התופעות.
אמנון כהן: מה אתם רוצים להוסיף מעבר למה שהוכן בקריאה ראשונה, על-פי סיכום של המשרד לביטחון פנים והמציעים?
אמנון כהן: איפה הסעיף שמפריע.
אמנון כהן: מי רוצה להוסיף?
אמנון כהן: דב, בבקשה.
דב חנין: תודה גם על הדברים שלך גם בפתיחה.
דב חנין: לכאורה המצב הקיים היום שקבוע בסעיף 5א(א) לחוק אמור היה לפתור את העניין: ישנה חובת הזדהות של שוטר שהוא לבוש מדים.
דב חנין: אלא מאי, במציאות זה איננו המצב.
דב חנין: אני הזכרתי את שני הסרטים, אבל כפי שחבריי ידעו פה להעיד מאירועים שונים ומגוונים בכל מיני הזדמנויות ובכל מיני אירועים פשטה בפועל נורמה הפוכה במשטרה, ששוטרים אינם נושאים תגים מכוח הוראה של איזשהו מפקד בשטח.
דב חנין: לכן אנחנו נמצאים במצב שבו אנחנו צריכים – איך לומר בלשון המקורות?
דב חנין: לשים "סייג לתורה".
דב חנין: כי אחרת פשוט לשון החוק - -
אמנון כהן: להבדיל.
דב חנין: להבדיל או לא להבדיל – לשים סייג לחוק כדי שהחוק הזה יכובד כמו שצריך.
אורי אריאל: דינא דמלכותא.
אורי אריאל: אבל זה דיון הלכתי.
אורי אריאל: זה המשך לתורה, זה לא כמו התורה.
דב חנין: יש פה שלושה חברי כנסת שיודעים לעשות את זה טוב ממני אז אני אשאיר לכם לעשות את זה.
אורי אריאל: הרב אמנון כהן אמר, זה לא כמו התורה, זה המשך התורה, זה מכוח התורה.
דב חנין: אני מוכן לקבל את העניין לצורך הדיון הזה.
זאב בילסקי: תודה שהכללת אותי בין אלה שיודעים.
אמנון כהן: תמיד בשני מקומות, בכל מקום.
אמנון כהן: חבר הכנסת חנין, אני רוצה לציין שאנחנו מקבלים בברכה פעם נוספת את חבר הכנסת בילסקי.
אמנון כהן: היה לו לחץ שיעבור לוועדה אחרת.
אמנון כהן: היה להם ארגון מחדש בוועדות, ואף על פי שהציעו לידידי זאב בילסקי ועדות חשובות – הכי חשובה היא הוועדה שלנו, אבל הציעו לו ועדות חשובות אחרות, והוא ידע מה הכי חשוב, והוא בחר להישאר בוועדה החשובה הזאת למרות כל הלחצים והבקשות.
אמנון כהן: אנחנו משתבחים באנשים ראויים בוועדה הזאת.
דב חנין: בוודאי, אדוני היושב ראש.
יואל הדר: אנחנו חשבנו שכל חברי הכנסת ראויים, אבל בסדר.
דב חנין: חבר הכנסת ראוי במיוחד, וזה בסדר.
דב חנין: זה מקובל על דעת כולם.
אמנון כהן: יש לו ניסיון רב מהסוכנות היהודית, מראשות עיר, סגנות ראש עיר, נבחר ציבור.
דב חנין: לכן אנחנו צריכים לייצר בהצעת החוק הזאת, גברתי היועצת המשפטית, מנגנונים נוספים שגם יחדדו את החובה הקיימת בו היום וגם יקבעו באופן יותר ברור איזשהו סוג של סנקציה מה קורה אם החובה הזאת איננה מתממשת.
דב חנין: אני מתכוון בעצם לשתי הוראות: הוראה אחת נראית על פני הדברים אולי מיותרת, אבל העיקרון צריך להיות ברור, ולדעתי זאת הייתה כוונת המחוקק המקורית כשנוסח סעיף 5א(א) – העיקרון צריך להיות שלא יכול להיות מצב שבו שוטר לבוש מדים, ועל המדים שלו אין תג.
דב חנין: אם השוטר הוא שוטר סמוי – אני מבין, יש פעולות סמויות, יש סוכנים – בסדר גמור, מקובל עליי – שוטרים סמויים יופעלו כשוטרים סמויים.
דב חנין: הם גם לא צריכים תגים.
דב חנין: אבל כאשר שוטר לבוש מדים חלק אינטגרלי מהמדים שלו זה תג הזיהוי ולא יכול להיות מצב בשום סיטואציה שבו מישהו מורה לשוטר להסיר חלק מהתגים שלו.
דב חנין: כמו שלא ייתכן ששוטר לובש מדים יסתובב עם חולצת מדים ובלי מכנסיים, כך לא ייתכן מצב שיהיה שוטר לובש מדים שאיננו נושא על מדיו את תג הזיהוי.
דב חנין: זאת נקודה ראשונה שאני מבקש, ואני מקווה שעמיתיי יצטרפו לזה.
דב חנין: נקודה שנייה היא לקבוע הוראה ברורה שאם יש הפרה של החובה הזאת מי שנושא באחריות – לטעמי, אחריות פלילית – אבל אני מוכן לצורך ההידברות והרוח הטובה שמאפיינת את הדיון הזה להסתפק בשלב ראשון באחריות משמעתית.
דב חנין: מי שנושא באחריות הוא מפקד הכוח.
דב חנין: זאת אומרת אם שוטר לא נשא תג זיהוי יש לזה אחראי, והאחראי הוא מפקד הכוח שנמצא במקום.
דב חנין: הוא נושא באחריות, אותו צריך להביא לדין על כך ששוטר שנמצא במסגרת הכוח הזה לא נשא תג הזיהוי על גבי מדיו.
דב חנין: הנקודה העקרונית היא – ואתה אדוני היושב ראש, אמרת בצדק, שאנחנו כוועדה רוצים לתת ונותנים גיבוי למשטרה; אנחנו נותנים גיבוי למשטרה כאשר היא באה לבצע את החוק, וכשהיא באה לבצע את החוק אין לה מה להסתתר, אין לה מה להתחבא, אין לה מה להתבייש – יש מה להתגאות בביצוע החוק, לא צריך להתחבא ולא צריך להסתתר.
דב חנין: שוטרים אנונימיים מולידים מציאות של עבריינות.
דב חנין: זו המציאות הקשה.